gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3757, del 25-05-2000 (2000/3764)

Informació pública del programa urbanístic per al desenvolupament de l'actuació integrada UE núm. 2 PR els Desemparats.
-----------------------------------------------------------------------------------------------------------------------

### Dades del document

Número de DOGV
:   3757

Data del DOGV
:   25-05-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/3764


Organisme emissor
:   Ajuntament d'Orihuela

Tipus de document
:   Anunci

Informació pública del programa urbanístic per al desenvolupament de l'actuació integrada UE núm. 2 PR els Desemparats. [2000/X3764]
  
Azulejos J. Tarancón, SL, ha presentat en aquest ajuntament programa urbanístic per al desenvolupament de l'actuació integrada UE núm. 2, PR els Desemparats, del PGMOU d'Orihuela.
  
L'alternativa tècnica formulada comprèn projecte d'urbanització i projecte de reparcel·lació.
  
De conformitat amb el que disposa l'article 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, se sotmet a informació pública la proposta de programa presentada, pel termini de 20 dies hàbils, comptador a partir de l'endemà de la publicació d'aquest anunci.
  
Durant la informació pública la documentació tècnica presentada romandrà exposada al Departament d'Urbanisme de l'Ajuntament i s'hi admetran al·legacions i propostes tècniques alternatives a la presentada. Durant els cinc dies següents a l'acabament del termini d'informació pública i tret d'acordar-se'n la pròrroga de 20 dies addicionals, en els casos legalment previstos, es podran presentar les propostes juridicoeconòmiques.
  
Alhora, se significa que aquest anunci es publica igualment als efectes previstos en l'article 59.4 de la Llei de Règim Jurídic de les Administracions Públiques i del Procediment Administratiu Comú, per a les persones interessades que siguen desconegudes o amb domicili ignorat.
Diari Oficial de la Generalitat Valenciana


Sumari del DOGV 3859, del 18-10-2000 (2000/7966)

RESOLUCIÓ de 20 de setembre de 2000, de la Universitat de València, per la qual es nomena, en virtut de concurs, la senyora Cecilia Andreu Masiá professora titular d'universitat de l'àrea de coneixement de Química Orgànica.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3859

Data del DOGV
:   18-10-2000

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/7966


Organisme emissor
:   Universitat de València

Tipus de document
:   Resolució

RESOLUCIÓ de 20 de setembre de 2000, de la Universitat de València, per la qual es nomena, en virtut de concurs, la senyora Cecilia Andreu Masiá professora titular d'universitat de l'àrea de coneixement de Química Orgànica. [2000/M7966]
  
D'acord amb la proposta formulada per la comissió constituïda per jutjar el concurs convocat per la Resolució de la Universitat de València de 12 de gener de 2000 (BOE de 4 de febrer de 2000) per a la provisió de la plaça de professor titular d'universitat (concurs número 89/2000), i tenint en compte que la concursant proposada compleix els requisits establits en l'apartat 2 de l'article 5 del Reial Decret 1.888/1984, de 26 de setembre, aquest rectorat, fent ús de les atribucions que li confereix l'article 42 de la Llei 11/1983 de 25 d'agost, de Reforma Universitària i altres disposicions que la despleguen, resol:
  
Nomenar la senyora Cecilia Andreu Masiá professora titular d'universitat en l'àrea de coneixement de Química Orgànica, adscrita al Departament de Química Orgànica.
Diari Oficial de la Generalitat Valenciana


Sumari del DOGV 3670, del 20-01-2000 (2000/78)

Rotlle d'apel·lació número 198/1998. Cèdula de notificació.
-----------------------------------------------------------

### Dades del document

Número de DOGV
:   3670

Data del DOGV
:   20-01-2000

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2000/78


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 198/1998. Cèdula de notificació. [2000/Q78]
  
La Secció Sisena de l'Audiència Provincial de València ha dictat, en el rotlle d'apel·lació número 198/1998, la sentència que té l'encapçalament i la part dispositiva que es diu tot seguit:
  
«Audiència Provincial de València
  
Secció Sisena
  
Sentència número 1.269
  
- President: José Beneyto García-Robledo
  
- Magistrades:
  
· Purificación Martorell Zulueta
  
· Carolina del Carmen Castillo Martínez
  
València, 22 de novembre de 1999
  
La Secció Sisena de l'Audiència Provincial de València, integrada pels magistrats anotats al marge i sent-ne ponent Carolina del Carmen Castillo Martínez, ha vist aquest recurs d'apel·lació, interposat contra la sentència de 26 de gener de 1998, dictada en les actuacions del judici executiu número 547/1994, tramitades pel Jutjat de Primera Instància número 4 de Torrent.
  
Han sigut parts en el recurs, com a apel·lant, el demandat Gabriel Román Simón, representat per la procuradora dels tribunals Mercedes Soler Monforte i sota la direcció lletrada d'Ángel Muñoz Pas, i, com a apel·lats, la demandant Ford Credit Europe, PLC, representada per la procuradora dels tribunals Evelia Navarro Saiz i sota la direcció lletrada d'Emilio Herrero Guillem, i els demandats Francisca Margarita Franco Montes i Montajes Garosi, SL (rebels).
  
Decisió
  
1. Desestimem el recurs d'apel·lació interposat pel senyor Gabriel Román Simón.
  
2. Confirmem la sentència d'instància.
  
3. Imposem les costes d'aquesta alçada a la part recurrent.
  
I, quan pertoque, retorneu al jutjat de procedència les actuacions originals, amb un certificat d'aquesta sentència perquè s'execute i es complisca.
  
Aquesta és la nostra sentència, que pronunciem, manem i firmem.
  
No s'hi pot interposat recurs de cassació».
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda, la senyora Francisca Margarita Franco Montes i Montajes Garosi, SL.
Diari Oficial de la Generalitat Valenciana


Sumari del DOGV 3828, del 04-09-2000 (2000/6751)

Rotlle d'apel·lació número 194/2000. Cèdula de notificació.
-----------------------------------------------------------

### Dades del document

Número de DOGV
:   3828

Data del DOGV
:   04-09-2000

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2000/6751


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 194/2000. Cèdula de notificació. [2000/F6751]
  
La Secció Sisena de l'Audiència Provincial de València ha dictat, en el rotlle d'apel·lació número 194/2000, la sentència que té l'encapçalament i la part dispositiva següents:
  
«Audiència Provincial de València
  
Secció Sisena
  
Sentència número 698
  
- President: Vicente Ortega Llorca
  
- Magistrades:
  
· Ana Pérez Tórtola
  
· Purificación Martorell Zulueta
  
València, 25 de juliol de 2000
  
La Secció Sisena d'aquesta audiència provincial, sent-ne ponent la magistrada Ana Pérez Tórtola, ha vist les actuacions de judici de divorci número 234/1999, promogudes davant el Jutjat de Primera Instància número 9 de València pel senyor Gaspar Mangue Ela contra la senyora Aurora Alférez Merino sobre divorci, pendents davant d'aquesta en virtut del recurs d'apel·lació interposat per la senyora Aurora Alférez Merino, representat per la procuradora María José Alcocer Blasco i dirigit per la lletrada Victoria Ochoa Santamaría. No hi ha comparegut l'apel·lat, el senyor Gaspar Mangue Ela.
  
Decisió
  
1. Desestimar el recurs d'apel·lació interposat per la representació de la senyora Aurora Alférez Merino contra la sentència de data 25 de novembre de 1999, dictada pel Jutjat de Primera Instància número 9 de València, i confirmar-la en totes les parts.
  
2. No realitzar pronunciament sobre les costes causades en aquesta alçada.
  
I, quan pertoque, retorneu les actuacions originals al jutjat de procedència, amb un certificat literal d'aquesta mateixa resolució i l'ofici oportú.
  
Aquesta és la nostra sentència, de la qual s'unirà un certificat al rotlle, que pronunciem, manem i firmem.»
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda, el senyor Gaspar Mangue Ela.
Diari Oficial de la Generalitat Valenciana


Sumari del DOGV 3878, del 15-11-2000 (2000/8660)

Expedient número 91/2000. Adjudicació del servei de peritatges en l'àmbit penal, a determinats òrgans judicials d'Alacant i València (província).
-------------------------------------------------------------------------------------------------------------------------------------------------

### Dades del document

Número de DOGV
:   3878

Data del DOGV
:   15-11-2000

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2000/8660


Data del document
:   27-10-2000

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * sistema judicial
    * adjudicació de contracte administratiu

Expedient número 91/2000. Adjudicació del servei de peritatges en l'àmbit penal, a determinats òrgans judicials d'Alacant i València (província). [2000/X8660]
  
La Conselleria de Justícia i Administracions Públiques, en compliment del que estableix l'article 94.2 de la Llei de Contractes de les Administracions Públiques, i 119 del Reglament, i als efectes determinats en aquests, fa pública l'adjudicació del contracte següent:
  
1. Entitat adjudicadora
  
a) Organisme: Generalitat Valenciana. Conselleria de Justícia i Administracions Públiques.
  
b) Dependència que tramita l'expedient: Secretaria General Administrativa.
  
c) Número de l'expedient: 91/2000.
  
2. Objecte del contracte
  
a) Tipus de contracte: servei.
  
b) Descripció de l'objecte: servei de peritatges en l'àmbit penal, a determinats òrgans judicials d'Alacant i València (província).
  
c) Lots:
  
Lot núm. 1 - Jutjats d'Alacant.
  
Lot núm. 2 - Jutjats de la província de València.
  
d) Butlletí o diari oficial i data de publicació de l'anunci de licitació: DOGV 3.782, de 29.06.2000.
  
3. Tramitació, procediment y forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs públic.
  
4. Pressupost base de la licitació
  
Import total: 21.015.900 PTA, equivalents a 90.772,06 euros.
  
5. Adjudicació
  
a) Data: 3 d'octubre de 2000.
  
b) Contractista:
  
Lot núm. 1 - Senyor Javier Ribal Barrera.
  
Lot. núm. 2 - Eurovaloraciones, SA.
  
c) Import de l'adjudicació:
  
Lot núm. 1 - 8.017.920 PTA, equivalents a 48.188,7 euros.
  
Lot núm. 2- 4.375.610 PTA, equivalents a 26.198,01 euros.
Diari Oficial de la Generalitat Valenciana


Sumari del DOGV 3768, del 09-06-2000 (2000/4598)

Informació pública del projecte d'urbanització i projecte de reparcel·lació forçosa, de la unitat d'execució, polígon industrial, fase 1.ª d'Altura (Castelló).
---------------------------------------------------------------------------------------------------------------------------------------------------------------

### Dades del document

Número de DOGV
:   3768

Data del DOGV
:   09-06-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/4598


Organisme emissor
:   Ajuntament d'Altura

Tipus de document
:   Anunci

Informació pública del projecte d'urbanització i projecte de reparcel·lació forçosa, de la unitat d'execució, polígon industrial, fase 1.ª d'Altura (Castelló). [2000/A4598]
  
Mitjançant la Resolució de l'Alcaldia número 22, de data 26 d'abril de 2000, i d'acord amb els articles 53 i 69 relatius als procediments d'elaboració, tramitació i aprovació dels projectes d'urbanització i reparcel·lació forçosa, respectivament, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística de la Comunitat Valenciana (LRAU), i en relació amb l'article 46 d'aquest cos normatiu, es va acordar sotmetre a informació pública els projectes indicats corresponents a la unitat d'execució, fase 1.ª, del terme municipal d'Altura.
  
De conformitat amb els articles 69.1 i 53 de l'esmentada llei, s'avisa que durant el termini d'informació pública de 20 dies hàbils comptadors des de la publicació d'aquest anunci en el Diari Oficial de la Generalitat Valenciana, es podran examinar aquests projectes a les dependències de l'Ajuntament d'Altura, en horari de 09.00 a 14.00 hores, i formular les al·legacions pertinents a aquests.
  
Que, alhora, aquest anunci valga de notificació a les persones afectades desconegudes o no localitzades i per a fer-ho saber al senyor Antonio Vela Lozano i la senyora Dolores Bonanad Meira, titulars cadastrals de les parcel·les 21 i 20 del polígon 39 respectivament i de les quals es desconeix qualsevol altra dada registral per a la seua notificació corresponent. Es publica aquest anunci edicte al tauler d'anuncis de l'Ajuntament d'Altura, així com en el Butlletí Oficial de la Província de Castelló, en virtut de l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú.
Diari Oficial de la Generalitat Valenciana


Sumari del DOGV 3904, del 26-12-2000 (2000/10559)

Informació pública de la suspensió de llicències per l'elaboració del nou planejament.
--------------------------------------------------------------------------------------

### Dades del document

Número de DOGV
:   3904

Data del DOGV
:   26-12-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/10301


Organisme emissor
:   Ajuntament de l'Alqueria de la Comtessa

Tipus de document
:   Anunci

Informació pública de la suspensió de llicències per l'elaboració del nou planejament. [2000/S10433]
  
L'Ajuntament ple, en sessió celebrada el dia 23 de novembre de 2000, va adoptar l'acord següent:
  
"2. Aprovació de la suspensió de llicències per l'elaboració del nou planejament.
  
Antecedents.
  
Primer. L'Ajuntament de l'Alqueria de la Comtessa va acordar iniciar els tràmits per a l'elaboració del projecte de revisió del Pla General d'Ordenació Urbana del municipi.
  
Segon. Culminats els treballs preliminars, es va donar trasllat a la Conselleria d'Obres Públiques, Urbanisme i Transports a fi d'aconseguir el concert previ, així com a altres organismes interessades i municipis que confronten.
  
Fonaments de dret.
  
Únic. Els articles 57 de la Llei Reguladora de l'Activitat Urbanística i 152 i següents del Reglament de Planejament regulen el règim de suspensió de l'atorgament de llicències. Els òrgans administratius competents per a sotmetre a informació pública els plans i programes, encara abans de convocar aquesta, podran acordar la suspensió de l'atorgament de llicències, amb la finalitat de facilitar l'estudi o reforma de l'ordenació urbanística.
  
Sobre la base dels antecedents i fonaments jurídics exposats, l'ajuntament ple, per unanimitat dels assistents, que suposa la totalitat del nombre legal de membres de fet i de dret, acorda:
  
Primer. Suspendre durant el termini d'un any l'atorgament de llicències urbanístiques en tot el terme municipal, en tot allò que contravinga les determinacions del projecte del Pla General d'Ordenació Urbana, actualment en fase de concert previ en la Conselleria.
  
Segon. Publicar aquest acord en el Diari Oficial de la Generalitat Valenciana perquè se'n prenga coneixement.
  
Cosa que es publica als efectes oportuns.
Diari Oficial de la Generalitat Valenciana


Sumari del DOGV 3757, del 25-05-2000 (2000/4023)

Informació pública de l'alternativa tècnica de programa de desenvolupament d'actuació integrada del sector E-19 del Pla General d'Elx.
--------------------------------------------------------------------------------------------------------------------------------------

### Dades del document

Número de DOGV
:   3757

Data del DOGV
:   25-05-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/4023


Organisme emissor
:   Agrupació d'Interés Urbanístic del Sector E-19

Tipus de document
:   Anunci

Informació pública de l'alternativa tècnica de programa de desenvolupament d'actuació integrada del sector E-19 del Pla General d'Elx. [2000/M4023]
  
L'Agrupació d'Interés Urbanístic del Sector E-19 ha formulat i tramita alternativa tècnica de programa de desenvolupament d'actuació integrada del sector E-19 del Pla General d'Elx. Els documents que integren l'expressada alternativa tècnica estan protocol·litzats, d'acord amb el que disposa l'article 48 de la Llei Reguladora de l'Activitat Urbanística (LRAU), i a la vista a la Notaria del senyor Manuel Miñarro Muñoz a Elx, carrer Ample, número 20. Es fa saber a qualsevol persona interessada que podrà comparéixer en la dita notaria per a obtindre una còpia de l'acta, o sol·licitar que se li presente la documentació, en el termini de 20 dies hàbils, comptats a partir del dia següent al de la publicació en el Diari Oficial de la Generalitat Valenciana. Així mateix, es fa saber que l'alternativa tècnica de programa de desenvolupament d'actuació integrada està també sotmesa a informació pública en les dependències de l'Ajuntament d'Elx, i pot ser examinada en el termini legal de 20 dies hàbils, comptats a partir de la publicació d'aquest edicte en el Diari Oficial de la Generalitat Valenciana i ser objecte d'al·legacions, així com d'altres alternatives tècniques en competència i propostes juridicoeconòmiques en la forma i el termini que dispose l'article 46.4. de la LRAU.
  
Cosa que es fa pública segons el que disposen els articles 46 i 48 de la Llei 6/1994, de 15 de novembre.
  
Aquesta informació pública s'efectua per a tots els propietaris interessats, coneguts o desconeguts o fins i tot per a aquells de parador desconegut en virtut de l'article 59.4 de la Llei 30/1992.
  
Elx, 10 de maig de 2000.- La presidenta de A.I.U. E-19: María Tarí Agulló.
  
Caspronave Tres, SL.
Diari Oficial de la Generalitat Valenciana


Sumari del DOGV 3679, del 02-02-2000 (2000/477)

Informació pública del projecte reformat d’urbanització de la unitat d’execució número 1.
-----------------------------------------------------------------------------------------

### Dades del document

Número de DOGV
:   3679

Data del DOGV
:   02-02-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/477


Organisme emissor
:   Ajuntament de Ròtova

Tipus de document
:   Anunci

Informació pública del projecte reformat d'urbanització de la unitat d'execució número 1. [2000/A477]
  
De conformitat amb l'article 46 de la Llei Reguladora de l'Activitat Urbanística, se sotmet a informació pública per termini de 20 dies el projecte anomenat projecte reformat d'urbanització de la unitat d'execució número 1 de Rótova, aprovat per l'ajuntament plenari de Rótova en la seua sessió celebrada el dia 15 de desembre de 1999.
  
S'adverteix de les possibilitats de formular al·legacions dintre del termini indicat.
  
En cas contrari, s'entendrà definitivament aprovat sense necessitat de posterior acord.
Diari Oficial de la Generalitat Valenciana


Sumari del DOGV 3738, del 27-04-2000 (2000/2795)

Expedient número V-DANU-010/2000. Notificació als interessats de la provisió i plec de càrrecs per incoació d'expedient administratiu de desnonament, per no ocupar els habitatges pels seus titulars com a domicili habitual i permanent.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3738

Data del DOGV
:   27-04-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/2795


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Expedient número V-DANU-010/2000. Notificació als interessats de la provisió i plec de càrrecs per incoació d'expedient administratiu de desnonament, per no ocupar els habitatges pels seus titulars com a domicili habitual i permanent. [2000/Q2795]
  
En compliment d'allò que s'ha disposat en els articles 59.4 i 61 de la Llei 30/1992, de 26 de novembre, modificada per la Llei 4/1999, de 13 de gener, de Règim Jurídic de les Administracions Públiques i del Procediment Administratiu Comú, per la present es notifica als interessats que es relacionen, que s'ha incoat expedient administratiu de desnonament per no utilitzar els habitatges com a domicili habitual i permanent.
  
Els interessats, per a coneixement i constància del contingut íntegre de l'expedient podran comparéixer a les oficines de l'Institut Valencià d'Habitatge, SA, a l'avinguda de la Plata, número 50, baixos, de València, en horari de 09.00 a 13.00 hores, de dilluns a divendres, excepte festius, i disposen d'un termini, a aquest fi, de 15 dies hàbils.
  
Expedient: V-DANU-010/2000
  
Adjudicatària: Josefa Díaz Castillo
  
Codi habitatge: 1517866428
  
Adreça: Vicente Gironés, número 2, porta 12
  
Localitat: Ontinyent
  
Règim de cessió: arrendament
  
Data del plec de càrrecs: 30.03.2000